REPUBLIKA SLOVENIJA

**MINISTRSTVO ZA FINANCE**

FINANČNA UPRAVA REPUBLIKE SLOVENIJE

| Piranska cesta 2, p.p. 31, 6001 Koper | T: 05 610 80 00F: 05 610 80 99 E: kp.fu@gov.si www.fu.gov.si |
| --- | --- |
| Številka:  | DT 4932-195/2020-10 |  |
| Datum:  | 09. 06. 2020  |  |

**OKLIC 1. JAVNE DRAŽBE**

Na podlagi 70. člena Zakona o davčnem postopku - ZDavP-2 (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17 in 13/18 – ZJF-H, 36/19 in 66/19) v zvezi s tretjim odstavkom 195. člena ZDavP-2 odreja Finančna uprava Republike Slovenije, Piranska cesta 2, 6000 Koper, javno dražbo premičnin.

Javna dražba bo potekala na naslovu, **Polje 9, 6310 Izola (skladišče FURS)**, dne **01.07.2020** ob **10:00** uri.



| **Št.****kosov** | **Predmet prodaje** | **Izklicna cena v EUR** | **Stopnja****DDV, DMV** |
| --- | --- | --- | --- |
| 1. | Motorno kolo: **GILERA**, tip **RUNNER 180**VIN: **ZAPM2400002001311**Barva: **RDEČA - ČRNA**,Prevoženi kilometri: **55.455**  | **200,00 EUR** | 0,00 |

Premičnina se prodaja po načelu **VIDENO - KUPLJENO**, je brez garancije, reklamacija kvalitete po prevzemu ni možna. FURS ne poseduje nobenih dokumentov o motornem kolesu. Motorno kolo se prodaja izključno za rezervne dele.

Ogled premičnine je možen dne **29.06.2020** od **12:00** do **13:00** ure, na naslovu Polje 9, 6310 Izola (skladišče FURS). Dodatne informacije lahko interesenti dobijo na telefonski številki.: **05 6108042** ali **031 763968** v času od **7:00** do **15:00** do dneva javne dražbe.

Pred začetkom javne dražbe mora ponudnik vplačati varščino ali predložiti ustrezen instrument za zavarovanje plačila varščine, ki znaša **10% izklicne cene premičnine**, vendar pa znesek ne more biti nižji od **40 EUR**.

Varščina se vplača na depozitni račun Zavarovanje izpolnitve oziroma plačila davčne obveznosti številka: **SI56 0110 0600 0009 626**, najkasneje (vključno) do **29.06.2020**. Pri nakazilu mora biti naveden sklic na številko odobritve (referenca): **SI 19 37483331-55000**.

 **Predložitev kopije potrdila o plačilu varščine je pogoj za udeležbo na javni dražbi.**

Vplačana varščina bo kupcu všteta v kupnino. Udeležencem javne dražbe, ki na javni dražbi ne bodo uspeli, bo varščina vrnjena oziroma predloženi instrument zavarovanja sproščen najpozneje v petih dneh po zaključku javne dražbe.

Udeležencu, ki javno dražbo zapusti pred njenim zaključkom ali ni pripravljen ponuditi niti izklicne cene ali kupcu, ki ne plača kupnine, se varščina ne vrne, morebitni predloženi instrument zavarovanja pa se unovči.

Javna dražba se opravi, če se je udeleži vsaj en ponudnik. Šteje se, da je javna dražba uspela, če vsaj en ponudnik ponudi ceno, ki je enaka izklicni ceni. Premičnino se proda ponudniku, ki je ponudil najvišjo ceno.

Kupec mora takoj po končani dražbi oziroma najpozneje v roku 3 dni po končani dražbi plačati kupnino na prehodni podračun številka: **SI56 0110 0846 0501 635**. Pri nakazilu mora biti naveden sklic na številko odobritve (referenca): **SI 19 37483331-55000**. Kupljeno premičnino mora kupec prevzeti takoj po plačilu kupnine.

Od dosežene prodajne cene mora kupec plačati davek na dodano vrednost oziroma davek na motorna vozila, razen če ni predvidena oprostitev plačila tega davka.

Edi VIVODA,

Vodja oddelka

Objavljeno:

* na spletni strani FURS
* na oglasni deski FURS